open-index/open-wikipedia-markdown huggingface dataset:
মোস্তফা রশিদ পাশা

**মোস্তফা রশিদ পাশা** (তুর্কি : Koca Mustafa Reşid Paşa) (১৩ মার্চ, ১৮০০ – ১৭ ডিসেম্বর, ১৮৫৮) ছিলেন উসমানীয় রাজনীতিক ও কূটনীতিক।

তিনি ইস্তানবুলে জন্মগ্রহণ করেন। অল্প বয়সে তিনি সরকারি চাকরিতে যোগ দেন এবং দ্রুত পদোন্নতি লাভ করে। ১৮৩৪ সালে প্যারিসে ও ১৮৩৬ সালে লন্ডনে রাষ্ট্রদূতের দায়িত্ব পালন করেন। ১৮৩৭ সালে পররাষ্ট্র মন্ত্রী হন। পুনরায় ১৯৩৮ সালে লন্ডনে এবং ১৯৪১ সালে প্যরিসে রাষ্ট্রদূতের দায়িত্ব পালন করেন। ১৮৪৩ সালে আর্দ্রিনোপনলের গভর্নর নিযুক্ত হন। একই বছরে প্যারিসে রাষ্ট্রদূতের দায়িত্ব পালনে যান। ১৮৪৫ থেকে ১৮৫৭ এর মধ্যে মোট ছয়বার তিনি উজিরে আজমের দায়িত্ব পালন করেন।

তিনি তার সময়ের অন্যতম গুরুত্বপূর্ণ রাজনীতিক ছিলেন। ইউরোপীয় রাজনীতি সম্পর্কে তার ভাল জানাশোনা ছিল। সংস্কারের ব্যাপারে তিনি অতি উৎসাহী ছিলেন। তানযিমাত নামক তুর্কি প্রশাসনের পুনর্বিন্যাস কার্যক্রমের তিনি অন্যতম প্রধান রূপকার ছিলেন। তার সামর্থ্য শত্রু মিত্র সকলেই স্বীকার করত। সরকারের সংস্কার কার্যক্রমে তার অবদান তাকে ফুয়াদ পাশা ও মেহমেদ এমিন আলি পাশার মত অন্যান্য সংস্কারকদের কর্মজীবনকে সমৃদ্ধ করতে সাহায্য করে।

১৮৪০ সালে মিশরীয় বসতি সংক্রান্ত প্রশ্নে, ক্রিমিয়ার যুদ্ধের সময় এবং শান্তি আলোচনার ক্ষেত্রে তিনি গুরুত্বপূর্ণ অবদান রাখেন।

## উজিরে আজম পদের সময়কাল
মোস্তফা রশিদ পাশা উসমানীয় সাম্রাজ্যের উজিরে আজমের পদে ছয় বছরের বেশি সময় দায়িত্ব পালন করেন। সময়কালগুলো হল :

## তথ্যসূত্র

## বহিঃসংযোগ
* Bibliography of Mustafa Reshid Pasha
* A website that contains information about Mustafa Reshid Pasha 

বিষয়শ্রেণী:১৮০০-এ জন্ম
বিষয়শ্রেণী:১৮৫৮-এ মৃত্যু
বিষয়শ্রেণী:পাশা
বিষয়শ্রেণী:ক্রিমিয়ান যুদ্ধের উসমানীয় ব্যক্তিত্ব
বিষয়শ্রেণী:লিজিয়ন দ্য অনারের গ্র্যান্ড ক্রয়িক্স
বিষয়শ্রেণী:১৯শ শতাব্দীর উসমানীয় সাম্রাজ্যের উজিরে আজম
বিষয়শ্রেণী:উসমানীয় তুর্কি
বিষয়শ্রেণী:যুক্তরাজ্যে উসমানীয় সাম্রাজ্যের রাষ্ট্রদূত
বিষয়শ্রেণী:উসমানীয় সাম্রাজ্যের তুর্কি
ধনুর্বিদ্যা

250px|thumb|তীরন্দাজ কর্তৃক শিকারের দৃশ্য

**তীরন্দাজী** বা **ধনুর্বিদ্যা** () এক ধরনের কলাবিদ্যা, অনুশীলন কিংবা দক্ষতা বৃদ্ধির লক্ষ্যে তীর-ধনুকের সাহায্যে ব্যবহার করা হয়। ল্যাটিন শব্দ *আর্কাস* থেকে ইংরেজি *আর্চারি* শব্দটির উৎপত্তি ঘটেছে। ঐতিহাসিকভাবে ধনুর্বিদ্যা মূলতঃ পশু শিকার এবং যুদ্ধক্ষেত্রে লড়াইয়ের উদ্দেশ্যে উদ্ভাবন করা হয়। বর্তমানে এটি চিত্তবিনোদনমূলক খেলায় বহুল প্রচলিত ক্রীড়াবিশেষ। ব্যক্তি হিসেবে যিনি তীর-ধনুক ব্যবহার করেন বা প্রতিযোগিতায় অংশগ্রহণ করেন, তিনি তীরন্দাজ বা আর্চার বা বোম্যান নামে পরিচিত। যিনি বা যারা এ খেলা উপভোগ করেন কিংবা ধনুর্বিদ্যায় অভিজ্ঞ, তিনি *ধনুর্বিদ্যাবিশারদ* নামে আখ্যায়িত হয়ে থাকেন। 

## ইতিহাস
ধারণা করা হয় যে, পাঁচ হাজারেরও অধিক বছর পূর্বে ধনুর্বিদ্যার প্রচলন ঘটেছিল। শুরুতে ধনুক দিয়ে শিকার করা হতো। পরবর্তীকালে হস্তনির্মিত অস্ত্র হিসেবে যুদ্ধক্ষেত্রে এর বহুল প্রচলন ঘটে। এটি গোলন্দাজ সৈন্যবিভাগের অবিচ্ছেদ্য অংশ ছিল। আধুনিক সভ্যতা হিসেবে পারস্য, মেসিডোনিয়া, নুবিয়া, গ্রীক, পার্থিয়া, ভারতীয়, জাপান, চীন এবং কোরিয়ার সরকার ব্যবস্থায় তাদের সেনাবাহিনীতে ব্যাপক সংখ্যায় ধনুক সংরক্ষণ করা হতো। নিখুঁত লক্ষ্যভেদে এর জুড়ি ছিল না এবং দক্ষ তীরন্দাজগণ যুদ্ধ জয়ে ব্যাপক ভূমিকা রাখতেন।

সংস্কৃত শব্দ ধনুর্বিদ্যাকে সাধারণ অর্থে মার্শাল আর্টকে নির্দেশ করা হয়ে থাকে। ধনুর্বিদ্যার উত্থান ঘটে এশিয়ায়। পূর্ব এশিয়ায় কোরিয়ার তিনটি রাজ্যের একটি গোগুরিও রাজ্যে একদল দক্ষ তীরন্দাজের রেজিমেন্ট ছিল।

## অলিম্পিক ক্রীড়া
১৯০০ থেকে ১৯২০ সালের মধ্যে আধুনিক অলিম্পিকে ধনুর্বিদ্যা অন্তর্ভুক্ত ছিল। কিন্তু আন্তর্জাতিকভাবে স্বীকৃত কোন নিয়ম-কানুন এ ক্রীড়ায় না থাকায় অলিম্পিক গেমস থেকে বাদ পড়ে যায়। ১৯৩০-এর দশকে আন্তর্জাতিক আর্চারি ফেডারেশন বা ফিটা গঠিত হয় ও আন্তর্জাতিক নিয়ম-কানুনের প্রবর্তন করা হয়। পরবর্তীতে ১৯৭২ সালে ব্যক্তিগত পর্যায়ে অলিম্পিকে পুনরায় অন্তর্ভুক্ত করা হয়। এরপর ১৯৮৮ সালে দলগত পর্যায়ে যুক্ত হয়। ১৯৯২ সালের প্রতিযোগিতায় এর নিয়ম-কানুন খানিকটা পরিবর্তিত হয়।

অলিম্পিকের আসরে শুধুমাত্র বাঁকানো ধনুক ব্যবহারের অনুমতি দেয়া হয়। ১৯৮৪ সাল থেকে লস এঞ্জেলেস অলিম্পিক থেকে দক্ষিণ কোরিয়া মহিলাদের ইভেন্টে একচ্ছত্র প্রাধান্য বিস্তার করে আছে। ২০০০ সালে অনুষ্ঠিত সিডনী অলিম্পিকের আসর থেকে ব্যক্তিগত পর্যায়ে স্বর্ণপদক, রৌপ্যপদক ও ব্রোঞ্জপদক এবং দলীয়ভাবেও স্বর্ণপদক লাভ করেছিল। এছাড়াও তারা ২০০৪ সালে অনুষ্ঠিত এথেন্স অলিম্পিক, ২০০৮ সালের বেইজিং অলিম্পিক এবং ২০১২ সালের লন্ডন অলিম্পিকে স্বর্ণপদক লাভ করে।  বর্তমানে চীন, জাপান, তাইপে, ভারত প্রমূখ দেশের ক্রীড়াবিদগণ কোরিয়ার আধিপত্য রোধে আপ্রাণ চেষ্টা চালিয়ে যাচ্ছে।

## তথ্যসূত্র

## বহিঃসংযোগ


বিষয়শ্রেণী:মধ্যযুগের যুদ্ধবিগ্রহ
বিষয়শ্রেণী:অলিম্পিক ক্রীড়া
বিষয়শ্রেণী:প্রাচীন যুগের যুদ্ধবিগ্রহ
বিষয়শ্রেণী:প্রতিযোগিতা (দ্বন্দ্ব)
বিষয়শ্রেণী:লক্ষ্যভেদী ক্রীড়া
বিষয়শ্রেণী:গ্রীষ্মকালীন অলিম্পিক ক্রীড়া
মুহাম্মদ আমিন আলি পাশা

[thumb|left|200px|'''মেহমেদ এমিন আলি পাশা''', [হাত-ই হুমায়ুনের প্রধান স্থপতি]]
thumb|227px|'''মেহমেদ এমিন আলি পাশা'''

[thumb|350px|left|[প্যারিস শান্তিচুক্তি (১৮৫৬)|প্যারিস শান্তিচুক্তিতে মেহমেদ এমিন আলি পাশা]]
**মেহমেদ এমিন আলি পাশা** (ফেব্রুয়ারি ১৮১৫ – সেপ্টেম্বর ৭, ১৮৭১) ছিলেন উসমানীয় রাজনীতিক।

মেহমেদ এমিন আলি পাশা কন্সটান্টিনোপলে জন্মগ্রহণ করেন। তিনি একজন সরকারি কর্মকর্তার পুত্র ছিলেন। ফরাসি ভাষা জানা থাকায় ১৮৩৩ সালে উসমানীয় সাম্রাজ্যের অনুবাদ ব্যুরোর একটি পদে থাকাকালেই অল্পবয়সে তিনি কূটনীতিক দায়িত্ব পালনের উপযুক্ত ছিলেন। এরপর তিনি তুরস্কে কূটনীতিক সহকর্মী হিসেবে দায়িত্ব পালন করেন (১৮৩৪-৩৬)। পরবর্তীকালে ভিয়েনায় দূতাবাসের সেক্রেটারী হিসেবে নিয়োগ লাভ করেন। ১৮৪০ সালে স্বল্পকালের জন্য পররাষ্ট্র মন্ত্রী হন। ১৮৪১ থেকে ১৮৪৪ এ তিনি লন্ডনে রাষ্ট্রদূত হিসেবে দায়িত্ব পালন করেন। ১৮৪৬ সালে পুনরায় মোস্তফা রশিদ পাশার অধীনে পররাষ্ট্র মন্ত্রীর দায়িত্ব পান। ১৮৫২ সালে তাকে উজিরে আজমের পদে পদোন্নতি দেয়া হয়। তবে কয়েক মাস পর তিনি অবসর নেন।

১৮৫৪ সালে ক্রিমিয়ার যুদ্ধের সময় রশিদ পাশার অধীনে পররাষ্ট্র বিষয়ক দায়িত্ব পালনের জন্য তাকে পুনরায় নিয়োগ করা হয়। ১৮৫৫ সালে তিনি ভিয়েনা সম্মেলনে অংশগ্রহণ করেন। এই বছর তিনি পুনরায় এক বছরের জন্য উজিরে আজমের দায়িত্ব পালন করেন। এই পদে থাকাকালীন তিনি ১৮৫৬ সালের প্যারিস কংগ্রেসে পোর্টের প্রতিনিধিত্ব করেন এবং ক্রিমিয়ার যুদ্ধ সমাপ্তির শান্তিচুক্তি স্বাক্ষর করেন।

জীবনের বাকি সময় তিনি উসমানীয় সাম্রাজ্যের প্রতিনিধিত্ব করেন। ১৮৫৭-৮, জুলাই ১৮৬১ ও ১৮৬১ এর নভেম্বর থেকে ১৮৬৭ পর্যন্ত পররাষ্ট্র মন্ত্রী এবং ১৮৫৮-৯ ও ১৮৬৭-৭১ এ উজিরে আজমের দায়িত্ব পালন করেন।

১৮৬৭ সালে প্যারিস প্রদর্শনীতে সুলতানের সফরের সময় তিনি সাম্রাজ্যের প্রতিনিধি হিসেবে নিয়োগ পান। সুলতান প্রথম আবদুল মজিদ ও আবদুল আজিজের সময়কালে আলি পাশা পশ্চিমা ধাচের সংস্কারের জন্য উদ্যোগী হন। ১৮৬৯ সালে ফুয়াদ পাশার মৃত্যুর পর তিনি পররাষ্ট্র মন্ত্রী ও উজিরে আজম, এই দুইটি পদকে একত্রীভূত করেন।

তিনি একজন পণ্ডিত ও ভাষাবিদ ছিলেন। ইউরোপীয় শক্তিগুলোর কাছ থেকে তার দেশের স্বার্থ রক্ষার কূটনৈতিক দায়িত্ব তিনি সাফল্যের সাথে পালন করেন। ১৯ শতকে তুরষ্ককে উন্নত করার ব্যাপারে তিনি বদ্ধপরিকর ছিলেন তবে ব্যক্তিজীবনে তিনি ছিলেন কর্তৃত্বপ্রিয়। তিনি সংস্কারবাদী রাজনীতিক ছিলেন এবং তার প্রধানমন্ত্রীত্বকালে উসমানীয় সরকারের পাশ্চাত্যকরণের প্রক্রিয়া চালু হয়। তিন মাস অসুস্থ থাকার পর ১৮৭১ সালের ৭ সেপ্টেম্বর তিনি মৃত্যুবরণ করেন।

## উজিরে আজম হিসেবে দায়িত্বপালনের সময়কাল
নিমোক্ত সময়কালে তিনি উজিরে আজমের দায়িত্ব পালন করেন।

## তথ্যসূত্র

* 
* 

বিষয়শ্রেণী:১৮১৫-এ জন্ম
বিষয়শ্রেণী:১৮৭১-এ মৃত্যু
বিষয়শ্রেণী:ইস্তাম্বুলের ব্যক্তি
বিষয়শ্রেণী:পাশা
বিষয়শ্রেণী:উসমানীয় সাম্রাজ্যের মন্ত্রী
বিষয়শ্রেণী:উসমানীয় সাম্রাজ্যের রাষ্ট্রদূত
বিষয়শ্রেণী:১৯শ শতাব্দীর উসমানীয় সাম্রাজ্যের উজিরে আজম
বিষয়শ্রেণী:১৯শ শতাব্দীর কূটনীতিবিদ
বিষয়শ্রেণী:উসমানীয় তুর্কি
বিষয়শ্রেণী:ইস্তাম্বুলের রাজনীতিবিদ
বিষয়শ্রেণী:যুক্তরাজ্যে উসমানীয় সাম্রাজ্যের রাষ্ট্রদূত
বিষয়শ্রেণী:উসমানীয় সাম্রাজ্যের তুর্কি
গগন নারং

**গগন নারং** (, ) হলেন একজন ভারতীয় শুটার। তিনি মূলত এয়ার রাইফেল শুটার। ওলিম্পিক গোল্ড কোয়েস্ট নামক একটি সংস্থা তার স্পনসর। তিনি ২০১২ লন্ডন অলিম্পিকে পদকজয়ী প্রথম ভারতীয়। তিনি পুরুষদের ১০ মিটার এয়ার রাইফেল ইভেন্টের একটি ব্রোঞ্জ পদক জিতেছেন। উক্ত ইভেন্টে তার স্কোর ৭০১.১।
## আইএসএসএফ ওয়ার্ল্ড মেডেল ট্যালি

## পুরস্কার
২০১০ সালে গগন নারং পদ্মশ্রী সম্মান পান। ২০১০ সালেই রাজীব গান্ধী খেল রত্ন পুরস্কারের জন্য তার নাম মনোনীত হয়। এটি দেশের সর্বোচ্চ ক্রীড়া সম্মান। তৎকালীন রাষ্ট্রপতি প্রতিভা পাটিল তাকে ২০১১ সালের ২৯ আগস্ট এই পুরস্কার দেন।

## পাদটীকা

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় স্পোর্টস বন্দুকবাজ
বিষয়শ্রেণী:আইএসএসএফ রাইফেল বন্দুকবাজ
বিষয়শ্রেণী:কমনওয়েলথ গেমস স্বর্ণপদকজয়ী ভারতীয়
বিষয়শ্রেণী:পাঞ্জাবি ব্যক্তি
বিষয়শ্রেণী:ভারতীয় অলিম্পিক বন্দুকবাজ
বিষয়শ্রেণী:অর্জুন পুরস্কার জয়ী
বিষয়শ্রেণী:পদ্মশ্রী প্রাপক
বিষয়শ্রেণী:অন্ধ্রপ্রদেশের ক্রীড়াবিদ
বিষয়শ্রেণী:২০০৬ কমনওয়েলথ গেমসের বন্দুকবাজ
বিষয়শ্রেণী:২০১০ কমনওয়েলথ গেমসের বন্দুকবাজ
বিষয়শ্রেণী:২০০৮ গ্রীষ্মকালীন অলিম্পিকের বন্দুকবাজ
বিষয়শ্রেণী:২০১২ গ্রীষ্মকালীন অলিম্পিকের বন্দুকবাজ
বিষয়শ্রেণী:চেন্নাইয়ের মানুষ
বিষয়শ্রেণী:রাজীব গান্ধী খেলরত্ন প্রাপক
বিষয়শ্রেণী:ওসমানিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০০৬ এশিয়ান গেমসের পদক বিজয়ী
বিষয়শ্রেণী:চেন্নাইয়ের ক্রীড়াবিদ
বিষয়শ্রেণী:ভারতীয় পুরুষ ক্রীড়া শুটার
বিষয়শ্রেণী:ভারতীয় অলিম্পিক শুটার
বিষয়শ্রেণী:অলিম্পিক ব্রোঞ্জপদক বিজয়ী ভারতীয়
বিষয়শ্রেণী:২০১২ গ্রীষ্মকালীন অলিম্পিকের পদক বিজয়ী
বিষয়শ্রেণী:২০১৬ গ্রীষ্মকালীন অলিম্পিকের শুটার
বিষয়শ্রেণী:কমনওয়েলথ গেমসে স্বর্ণপদক বিজয়ী ভারতীয়
বিষয়শ্রেণী:অর্জুন পুরস্কার প্রাপক
বিষয়শ্রেণী:ক্রীড়ায় পদ্মশ্রী প্রাপক
বিষয়শ্রেণী:এশিয়ান গেমসে রৌপ্যপদক বিজয়ী ভারতীয়
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:কমনওয়েলথ গেমসে রৌপ্যপদক বিজয়ী ভারতীয়
বিষয়শ্রেণী:কমনওয়েলথ গেমসে ব্রোঞ্জপদক বিজয়ী ভারতীয়
বিষয়শ্রেণী:২০১০ এশিয়ান গেমসের পদক বিজয়ী
বিষয়শ্রেণী:২০১৪ কমনওয়েলথ গেমসে পদকপ্রাপ্ত
বিষয়শ্রেণী:২০১৪ কমনওয়েলথ গেমসের শুটার
২০১২ গ্রীষ্মকালীন অলিম্পিকে বাংলাদেশ

**২০১২ গ্রীষ্মকালীন অলিম্পিক্‌সে বাংলাদেশ** পূর্ব ঘোষিত ক্রীড়াসূচী মোতাবেক ২৭ জুলাই - ১২ আগস্ট, ২০১২ তারিখে যুক্তরাজ্যের লন্ডনে অনুষ্ঠিত অলিম্পিক ক্রীড়ায় ক্রীড়াবিদদেরকে প্রেরণ করে। এটি ছিল অলিম্পিকে বাংলাদেশের অষ্টম অংশগ্রহণ।

পাঁচ বাংলাদেশী ক্রীড়াবিদ অলিম্পিকে তাদের নিজ নিজ ক্রীড়ায় প্রতিদ্বন্দ্বিতা করার জন্য নির্বাচিত হয়, যাদের মধ্যে পুরুষ ছিল ৪জন এবং মহিলা ছিল ১জন। যোগ্যতা অর্জন না করা সত্ত্বেও ওয়াইল্ড কার্ডের সৌজন্যে তারা অংশগ্রহণ করে।

## [[চিত্র:Archery pictogram.svg|30px]] আর্চারি
বাংলাদেশ আর্চারিতে ওয়াইল্ড কার্ডের সৌজন্যে খেলার সুযোগ লাভ করে।

## [[চিত্র:Athletics pictogram.svg|30px|alt=|link=]] অ্যাথলেটিকস্‌
বাংলাদেশ ওয়াইল্ড কার্ডের মাধ্যমে অ্যাথলেটিকসে খেলার সুযোগ লাভ করে।

;পুরুষ

## জিমন্যাস্টিকস্‌
ওয়াইল্ড কার্ডের মাধ্যমে জিমন্যাস্টিকস্‌ খেলার যোগ্যতা লাভ করে।

### [[চিত্র:Gymnastics (artistic) pictogram.svg|30px|alt=|link=]] আর্টিস্টিক

;পুরুষ

## [[চিত্র:Shooting pictogram.svg|30px|alt=|link=]] শ্যুটিং

;মহিলা

## [[চিত্র:Swimming pictogram.svg|30px|alt=|link=]] সাঁতার

ওয়াইল্ড কার্ডের সৌজন্যে বাংলাদেশ সাঁতারে অংশগ্রহণ করে।

;পুরুষ

## তথ্যসূত্র

বিষয়শ্রেণী:২০১২ গ্রীষ্মকালীন অলিম্পিকে দেশসমূহ
২০১২
বিষয়শ্রেণী:২০১২-এ বাংলাদেশ
বিষয়শ্রেণী:২০১২-এ বাংলাদেশী ক্রীড়া
বিষয়শ্রেণী:বছর অনুযায়ী গ্রীষ্মকালীন অলিম্পিকে বাংলাদেশ
রনডেলেশিয়া

**রনডেলেশিয়া** (বৈজ্ঞানিক নাম: Rondeletia odorata) পানামার সুগন্ধি গোলাপ নামেও পরিচিত। এটি চিরসবুজ গুল্ম জাতীয় উদ্ভিদ।

## তথ্যসূত্র

বিষয়শ্রেণী:কিউবার উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:পানামার উদ্ভিদ
বিষয়শ্রেণী:রনডেলেশিয়া
আ রাই ফিল্ড

***আ রাই ফিল্ড*** () রাশিয়ান বাস্তববাদী চিত্রকর ইভান শিশকিন অঙ্কিত একটি বিখ্যাত চিত্রকর্ম। ১৮৭৭ খ্রীস্টাব্দে ছবিটি আঁকা শুরু হয়। আর ১৮৭৮ খ্রীস্টাব্দে চিত্রটির অঙ্কন সম্পন্ন হয়। বর্তমানে চিত্রকর্মটি মস্কোর ত্রেতিয়াকভ গ্যালারিতে সংরক্ষিত রয়েছে।

## তথ্যসূত্র

## বহিঃসংযোগ
* Arye Field, extended image.

বিষয়শ্রেণী:১৮৭৮-এর চিত্রকর্ম
বিষয়শ্রেণী:ইভান শিশকিনের চিত্রকর্ম
মোগাদিশু

থাম্ব|অ্যাডেন অ্যাডে আন্তর্জাতিক বিমানবন্দর, মোগাদিশু
**মোগাদিশু** (, ; ; , ) অতি পরিচিত **হ্বামার**, সোমালিয়ার রাজধানী ও সবচেয়ে বৃহত্তম শহর। এটি ভারত মহাসাগরের বেনাদির উপকূলবর্তী অঞ্চলে অবস্থিত। শতাব্দীর জন্য একটি গুরুত্বপূর্ণ বন্দর হিসেবে শহরটি কাজ করেছে।

৯ম বা ১০ম শতকের শুরুতে, আরবরা এবং পারস্যরা ব্যবসায়ীরা এ অঞ্চলে স্থায়ীভাবে বসবাস করতে শুরু করে। মধ্যযুগীয় স্বর্ণ যুগের সময়, মগাদীশু সোমালি-আরব মুযাফফার রাজবংশ দ্বারা শাসিত হত, আজুরান রাজ্যের একটি জায়গিরদার।

## তথ্যসূত্র

## বহিঃসংযোগ
* Benadir Regional Administration - Transitional Federal Government of Somalia
* Mogadishu at Google Maps


বিষয়শ্রেণী:আজুরান রাজ্যের
বিষয়শ্রেণী:আফ্রিকার রাজধানী
বিষয়শ্রেণী:ভারত মহাসাগর
বিষয়শ্রেণী:প্রথম মিলেনিয়ামে প্রতিষ্ঠিত জনবহুল স্থান
বিষয়শ্রেণী:সোমালিয়ার জনবহুল স্থান
বিষয়শ্রেণী:সোমালিয়ার উপকূলবর্তী জনবহুল স্থান
বিষয়শ্রেণী:আফ্রিকার বন্দর শহর
বিষয়শ্রেণী:ভারতীয় মহাসাগরের বন্দরসমূহ এবং পোতাশ্রয়সমূহ
বকুল ফুলের মালা

**বকুল ফুলের মালা** এটি ২০০৬ এর একটি বাংলাদেশী চলচ্চিত্র। ছবিটি পরিচালনা করেছেন বাংলাদেশী বিখ্যাত চলচ্চিত্রকার দেলোয়ার জাহান ঝন্টু। ইমপ্রেস টেলিফিল্ম এর ব্যানারে নির্মিত এই চলচ্চিত্রে অভিনয় করেছেন লাক্স-চ্যানেল আই সুপারস্টারের প্রথম রানারআপ তানজিকা আমিন। পরিচালক দরিদ্র শিশুশিক্ষার উপর প্রধান্য দিয়ে ছবিটি নির্মাণ করেছেন গ্রাম বাংলার পটভূমিতে। শিশুশিক্ষা মূলক এই ছবিতে অভিনয় করেছেন রিয়াজ, তানজিকা, ওয়াসিম, আনোয়ার হোসেন, প্রবীর মিত্র ও সাইমুম জাহান। টিভি অভিনেত্রী তানজিকা এই চলচ্চিত্রে অভিনয়ের মাধ্যমে বড়পর্দায় আত্মপ্রকাশ করেন।

## কাহিনী সংক্ষেপ
গ্রামের প্রভাবশালী মাতব্বর (ওয়াসিম)। নিরীহ কৃষক-মজুরদের জায়গা-জমির দলিল জমা রেখে তাদের ঋণ দেন। একসময় জমির মালিক দলিল ফেরত নিতে আসলে মাতব্বর বলেন সুদে-আসলে টাকার পরিমাণ যা হয়েছে সব দিতে হবে অন্যথায় জমির মালিক আমি। পাশের গ্রামের দারিদ্র পরিবারের স্কুল পড়ুয়া ছোট্ট ছেলে বকুল ও মাতব্বরের একমাত্র মেয়ে মালা একই স্কুলে পড়ালেখা করে। মতব্বর সেই স্কুলের সভাপতি। সহপাঠি হিসেবে তাদের মধ্যে দারুন বন্ধুত্ব গড়ে উঠে। মাতব্বর তা টের পেয়ে নিজের ক্ষমতাবলে বকুলের বই খাতা ছিড়ে স্কুল থেকে বের করে দেয়। স্কুলের প্রধান শিক্ষক (প্রবির মিত্র) প্রতিবাদ করলেও মাতব্বর-স্কুল সভাপতির ক্ষমতার সাথে পেরে উঠে না। বকুলের মা এর প্রতিবাদ করতে গেলে মাতব্বর মায়ের মাথায় আঘাত করে। আহত মাকে নিয়ে বাড়ি ফেরার পথে মৃত্যুর কোলে ঢোলে পড়ে মা। মৃত্যুর আগে মা বকুলকে বলে যান এই গ্রাম ছেড়ে চলে যেতে এবং অন্য কোথাও থেকে পড়ালেখা করে গ্রামের সুযোগ সুবিধা বঞ্চিত দরিদ্র ছেলে-মেয়েদেরকে শিক্ষা গ্রহণের সুযোগ করে দিতে।

বকুল, মালা ও স্কুল শিক্ষকসহ গ্রামের লোকজনের থেকে বিদায় নিয়ে চলে যায়। অন্যত্রে এবং সেখানে একটি এতিমখানায় থেকে বি.এ। পাস করে একযুগেরও বেশি সময় পর আবার গ্রামে আসে বকুল (রিয়াজ)। গ্রামে এসে ছোট বেলার মালার (তানজিকা) সাথে যোগাযোগ হয় এবং ওরা একে-অন্যের হাত ধরে গ্রামের খেঁটে খাওয়া মানুষগুলোকে বুঝিয়ে তাদের ছেলে মেয়েদের স্কুলে ভর্তি করার ব্যবস্থা করে দেয়। একদিকে বকুল-মালার এই শিশুশিক্ষার সংগ্রাম অন্যদিকে মাতব্বরের লাঠিয়ালদের ক্ষমতার মাঝখানে পড়ে ওদের অবুঝ ভালবাসা। নিষ্পাপ শিশুদের বাঁচাতে কি মালার ভালবাসা বকুকে বিসর্জন দিতে হবে...!।

## অভিনয়শিল্পী
* রিয়াজ - বকুল
* তানজিকা আমিন - মালা
* ওয়াসিম - মালার বাবা
* আনোয়ার হোসেন - সাবেক মন্ত্রী
* প্রবীর মিত্র - স্কুল শিক্ষক
* সাইমুম জাহান -
* গুলশান আরা আহমেদ

## সম্মাননা

## সঙ্গীত

*বকুল ফুলের মালা* চলচ্চিত্রের সঙ্গীত পরিচালনা করেছেন আনোয়ার জাহান নান্টু।

### গানের তালিকা
## তথ্যসূত্র

## বহিঃসংযোগ
*  - এ

বিষয়শ্রেণী:২০০৭-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:শিক্ষা বিষয়ক চলচ্চিত্র
বিষয়শ্রেণী:ইমপ্রেস টেলিফিল্মের চলচ্চিত্র
বিষয়শ্রেণী:দেলোয়ার জাহান ঝন্টু পরিচালিত চলচ্চিত্র
ইমপ্রেস টেলিফিল্ম

***ইমপ্রেস টেলিফিল্ম*** () এটি একটি বাংলাদেশী চলচ্চিত্র নির্মাণ ও বিতরণকারী প্রতিষ্ঠান। ইমপ্রেস গ্রুপের অঙ্গ প্রতিষ্ঠানের মধ্যে এটি অন্যতম। পাশাপাশি প্রতিষ্ঠানটি বিভিন্ন টিভি ধারাবাহিক ও সাপ্তাহিক টেলিফিল্ম নির্মাণ করে। ইমপ্রেস টেলিফিল্ম বাংলাদেশে বিকল্প ধারার চলচ্চিত্র নির্মাণে এক অনন্য প্রতিষ্ঠান।

## উল্লেখযোগ্য অনুষ্ঠানসমূহ
;সঙ্গীতধর্মী অণুষ্ঠান
* *মিউজিক হরিজোন* – পরিচালক ফেরদৌস বাপ্পি
* *মিউজিক নেক্সট জেনারেশন* – পরিচালক ফেরদৌস বাপ্পি
* *মেলোডি মোমেন্টস* – পরিচালক সোহেল আরমান
* *অণুভবে অণুক্ষনে* –
* *আনন্দধারা* (রবীন্দ্র সঙ্গীত) – প্রখ্যাত রবীন্দ্র সঙ্গীত শিল্পীদের সঙ্গীতধর্মী অণুষ্ঠান
* *চিরদিনের গান* – পুরানো দিনের নির্বাচিত বিখ্যাত শিল্পীদের গান
;টেলিফিল্ম
* *একাত্তরী ওরা* – পরিচালক খালিদ মাহমুদ মিঠু (কাহিনী- ফরিদুর রেজা সাগর)
* *বিজয় নিশান* – পরিচালক সাইদুল আনাম টুটুল (কাহিনী- রাবেয়া খাতুন)
* *সাপুরে* – পরিচালক সুভাষ দত্ত
* *নীতু তোমাকে ভালবাসি* –
;ধারাবাহিক নাটক
* দোলা
* চিঠি
* অনাসৃষ্টি
* অণুরাগের রঙ
* ফিফটি ফিফটি
* যা হারিয়ে যাই
* নিজে সময়
* চ্যালেঞ্জে
* তোমার বসন্ত দিনে
;টিভি রিপোর্টিং
* পরিপ্রেক্ষিত - (একুশে টেলিভিশন)
* প্রেক্ষাপট
;ম্যাগাজিন অণুষ্ঠান
* শুভেচ্ছা – পরিচালনা আবদুন নূর তুষার (বাংলাদেশ টেলিভিশন)
* ফ্লপ শো – পরিচালনা ইফতেখার মুনিম
* ইউর চয়েস ওলে ওলে – পরিচালনা আসিফ মির্জা
;বিশেষ অণুষ্ঠান
* ঈদ আনন্দমেলা
* ঈদ ২০০০

;প্রামাণ্যচিত্র
* "কাফেলা" - ইসলামের ঐতিহাসিক স্থানসমূহ ভ্রমণ বিষয়ক প্রামাণ্যচিত্র

## চলচ্চিত্রের তালিকা
দারুচিনি দ্বীপ

## প্রযোজিত ও পরিবেশিত চলচ্চিত্র

## আরো দেখুন

* ইমপ্রেস টেলিফিল্মের চলচ্চিত্র
* বাংলাদেশের চলচ্চিত্র

## তথ্যসূত্র

## বহিঃসংযোগ
* অফিসিয়াল ওয়েবসাইট 
* ইমপ্রেস টেলিফিল্ম - ইন্টারনেট মুভি ডেটাবেজ

বিষয়শ্রেণী:১৯৯৬-এ প্রতিষ্ঠিত
বিষয়শ্রেণী:বাংলাদেশের চলচ্চিত্র প্রযোজনা কোম্পানি
বিষয়শ্রেণী:বাংলাদেশে টেলিভিশন
বিষয়শ্রেণী:ইমপ্রেস গ্রুপ
মাতৃত্ব (চলচ্চিত্র)

***মাতৃত্ব*** এটি ২০০৪ সালে মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটি পরিচালনা করেছেন জাহিদ হোসেন। একজন নারীর জীবনের সার্থকতা মাতৃত্ব, *মাতৃত্ব*-এর নাম ভূমিকায় অভিনয় করেছেন মৌসুমী। তার বিপরীতে ছিলেন হুমায়ুন ফরীদি এবং এ চলচ্চিত্রে অভিনয় করে হুমায়ুন ফরীদি সেরা অভিনেতা শাখায় জাতীয় চলচ্চিত্র পুরস্কার লাভ করেন।

## কাহিনী সংক্ষেপ
স্বামী চোর, দরিদ্রতায় অন্যের বাড়িতে কাজ করে সংসার চালান নারীটি। এই অভাবের সঙ্গে যুক্ত হয়েছে সন্তান না হওয়ার দুঃখ। অবশেষে অনেক চেষ্টার পর তার গর্ভে সন্তান আসে। অনাগত সন্তানকে ঘিরে তার মধ্যে বাসা বাঁধে নানা স্বপ্ন। একদিন সন্তানের জন্য জমানো অর্থে চোখ পড়ে স্বামীর। কিন্তু দিতে অস্বীকৃতি জানালে স্বামী পেটে লাথি মারে। এতে নষ্ট হয়ে যায় গভের্র সন্তান।
## শ্রেষ্ঠাংশে
* হুমায়ুন ফরীদি -
* মৌসুমী -
* নাসিমা খান -
* প্রবীর মিত্র -
* অমল বোস -
* সিরাজ হায়দার -
* নরেশ ভূঁইয়া -
* সহিদুল আলম সাচ্চু -
* জামিলুর রহমান শাখা -
* জিল্লুর রহমান -
* শাহ আলম কিরণ -

## সংগীত
*মাতৃত্ব* চলচ্চিত্রের সঙ্গীত পরিচালনা করেছেন আলাউদ্দিন আলী।

## পুরস্কার
**জাতীয় চলচ্চিত্র পুরস্কার**
* সেরা অভিনেতা - হুমায়ুন ফরীদি

## তথ্যসূত্র

## বহিঃসংযোগ

বিষয়শ্রেণী:২০০৪-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
ইভান শিশকিন

**ইভান ইভানোভিচ শিশকিন** (; ২৫ জানুয়ারি, ১৮৩২- ২০ মার্চ, ১৮৯৮) রাশিয়ার একজন বিখ্যাত নিসর্গ চিত্রকর। তিনি রাশিয়ান চিত্রকলায় পেরেদভিঝনিকি আন্দোলনের অন্যতম সদস্য।

## সংক্ষিপ্ত জীবনী

ইভান শিশকিন বর্তমান তাতারস্তানের ইয়েলাবুগায় ১৮৩২ খ্রিষ্টাব্দের ২৫ জানুয়ারি জন্মগ্রহণ করেন। তিনি মস্কো স্কুল অব পেইন্টিং, স্কাল্পচার অ্যান্ড আর্কিটেকচারে চার বছর অধ্যয়ন করেন। পরবর্তীতে সেন্ট পিটার্সবার্গ ইম্পিরিয়াল অ্যাকাডেমি অব আর্টসে ১৮৫৬ থেকে ১৮৬০, এই চার বছর অধ্যয়ন করেন এবং সেখানে সর্বোচ্চ ডিগ্রিধারী স্নাতক ও স্বর্ণপদকপ্রাপ্ত হন। তিনি ইম্পিরিয়াল স্কলারশিপ লাভ করেন এবং আরও অধ্যয়নের জন্য ইউরোপ গমন করেন। পাঁচ বছর পর শিশকিন সেন্ট পিটার্সবার্গ ইম্পিরিয়াল অ্যাকাডেমির সদস্য হন এবং সেখানে ১৮৭৩ থেকে ১৮৯৮ পর্যন্ত অধ্যাপক হিসেবে কর্মরত থাকেন। একই সময়ে তিনি নৈসর্গিক চিত্রকর্ম শাখার প্রধান হিসেবে দায়িত্ব পালন করেন।

## গ্যালারি

## বহিঃসংযোগ
* টেনেইস গ্যালারি, ইভান শিশকিন 
* ইভান শিশকিন, ট্রি গ্রোভ  চিত্রের বিবরণ।
* ইভান শিশকিনের সমগ্র চিত্রমালা ।

বিষয়শ্রেণী:১৮৩২-এ জন্ম
বিষয়শ্রেণী:১৮৯৮-এ মৃত্যু
বিষয়শ্রেণী:রুশ চিত্রকর
বিষয়শ্রেণী:বাস্তবানুগ চিত্রকর
বিষয়শ্রেণী:নিসর্গ চিত্রকর
বিষয়শ্রেণী:১৯শ শতাব্দীর রুশ সাম্রাজ্যের চিত্রশিল্পী
বিষয়শ্রেণী:রুশ পুরুষ চিত্রশিল্পী
বিষয়শ্রেণী:ইম্পেরিয়াল একাডেমি অব আর্টসের প্রাক্তন শিক্ষার্থী
বিষয়শ্রেণী:রুশ ভূদৃশ্য চিত্রশিল্পী
টাকা (চলচ্চিত্র)

***টাকা*** ২০০৫ সালে মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটি পরিচালনা করেছেন শহীদুল ইসলাম খোকন। চলচ্চিত্রের উল্লেখযোগ্য চরিত্রগুলোতে অভিনয় করেছেন রিয়াজ, পূর্ণিমা, সোহেল রানা, আলমগীর, সুচরিতা, রাশেদা চৌধুরী, হুমায়ুন ফরীদি, তুষার খান, শহিদুল আলম সাচ্চু এবং শিশু শিল্পী হৃদয় ইসলাম।

চলচ্চিত্রটি ২০০৫ সালের ঈদুল ফিতর-এ মুক্তি লাভ করে। হৃদয় ইসলাম এতে একটি শিশু চরিত্রে অভিনয় করে সেরা শিশু শিল্পী শাখায় জাতীয় চলচ্চিত্র পুরস্কার লাভ করেন।

## অভিনয়শিল্পীদল
* রিয়াজ - শান্ত মির্জা 
* পূর্ণিমা - মৌলি চৌধুরী
* সোহেল রানা - রায়হান চৌধুরী
* আলমগীর - শায়খ মির্জা
* সুচরিতা - মৌলি'র মা
* রাশেদা চৌধুরী - শান্ত'র মা
* হুমায়ুন ফরীদি - আরমান চৌধুরী
* তুষার খান - বোকা
* শহিদুল আলম সাচ্চু - জিন্দার
* হৃদয় ইসলাম - শুভ্র 
* আহমেদ শরিফ - বিশেষ অতিথি 
* আন্না - বিশেষ অতিথি

## সঙ্গীত
*টাকা* চলচ্চিত্রের সঙ্গীত পরিচালনা করেছেন মিল্টন খন্দকার।
## সম্মাননা
;জাতীয় চলচ্চিত্র পুরস্কার
* **বিজয়ী** সেরা শিশু শিল্পী - হৃদয় ইসলাম

## তথ্যসূত্র

## বহিঃসংযোগ

* 
* 

বিষয়শ্রেণী:২০০৫-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:মিল্টন খন্দকার সুরারোপিত চলচ্চিত্র
বিষয়শ্রেণী:শহীদুল ইসলাম খোকন পরিচালিত চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:২০০৪-এর চলচ্চিত্র
বিষয়শ্রেণী:বাংলাদেশী হাস্যরসাত্মক চলচ্চিত্র
গ্রিন ল্যান্টার্ন

**গ্রিন ল্যান্টার্ন** হল ডিসি ইউনিভার্স এর একদল সুপারহিরোদের নাম, যাদের সকল ক্ষমতা তাদের আংটি এবং আংটির ক্ষমতার মাধ্যমে সঙ্গে কঠিন সম্পর্ক নির্মাণ করা হয়। তারা এ আংটি দিয়ে নানান ধরনের বিস্ময়কর, অতিমানবীয় কর্মকাণ্ড সম্পাদন করতে পারেন।

প্রথম গ্রিন ল্যান্টার্ন (অ্যালেন স্কট) লেখক বিল ফিঙ্গার এবং শিল্পী মার্টিন নডেল দ্বারা সমস্ত আমেরিকান কমিক্স # 16 নির্মিত (জুলাই 1940) হয়েছিল

## তথ্যসূত্র

বিষয়শ্রেণী:চলচ্চিত্রে অভিযোজিত ডিসি কমিক
উইকিম্যাপিয়া

থাম্ব|267x267পিক্সেল|উইকিম্যাপিয়ার উন্নয়নের একটি গ্রাফ (মে ২০০৬ থেকে জানুয়ারী ২০০৮ পর্যন্ত)
**উইকিম্যাপিয়া** () হল একটি মুক্ত বিষয়বস্তু সহযোগী মানচিত্রিকরণ প্রকল্প, যার উদ্দেশ্য হল বিশ্বের সমস্ত ভৌগোলিক বস্তু চিহ্নিত করা এবং তাদের জন্য দরকারি বিবরণ প্রদান করা। একটি উইকি সিস্টেমের সাথে এটি ইন্টারেক্টিভ ওয়েব মানচিত্র সম্মিলন। এই প্রকল্পটি ২৪শে মে, ২০০৬ সালে আলেক্সান্দর কোরিয়াকাইন এবং এভজেনি সাভালিভ প্রতিষ্ঠা করেন। নিবন্ধভুক্ত এবং অনিবন্ধভুক্ত ব্যবহারকারী মিলে নভেম্বর ২০১৪ সালের হিসাবে ২৩,৮৩৩,৫৫৫ টিরও বেশি বস্তু চিহ্নিত করেছে। বর্তমানে ১,৬০০,০০০ জনের উপরে উইকিম্যাপিয়া সমাজে যোগ দিয়েছে।

## প্রধান নীতি
উইকিম্যাপিয়ার মূল কার্যক্রম হচ্ছে, যথাসম্ভব সারা বিশ্বের তথ্য সংগ্রহ করা, বিষয়শ্রেণীসমূহ অনুসারে সাজানো, অনুসন্ধান করা সুযোগ প্রদান এবং বিনামূল্যে ব্যবহার। উইকিম্যাপিয়া ইন্টারনেট স্বেচ্ছাসেবীর সহযোগীরূপে তৈরি করা হয়েছে যারা অধিকাংশে নিজেদের বিষয়বস্তু নির্দেশাবলী করে থাকে।

## তথ্যসূত্র

## বহিঃসংযোগ

* 
* Wikimapia Wiki
* Official WikiMapia Blog 

বিষয়শ্রেণী:ভৌগোলিক তথ্য ব্যবস্থা
বিষয়শ্রেণী:ওয়েব মানচিত্র পরিসেবা
বিষয়শ্রেণী:ওয়েব মানচিত্রিকরণ
বিষয়শ্রেণী:সহযোগিতামূলক মানচিত্রিকরণ
বিষয়শ্রেণী:ওয়েব ২.০
বিষয়শ্রেণী:উইকিসমূহ
বিষয়শ্রেণী:উইকি সম্প্রদায়
বিষয়শ্রেণী:কীহোল মার্কআপ ল্যাঙ্গুয়েজ
বিষয়শ্রেণী:২০০৬-এ প্রতিষ্ঠিত ইন্টারনেট সম্পত্তি
বিষয়শ্রেণী:মানচিত্র
এ ওয়াই এম মাহফুজুর রহমান

**এ ওয়াই এম মাহফুজুর রহমান** (জন্ম: অজানা, মৃত্যু: ১৯৮১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 

## জন্ম ও শিক্ষাজীবন
এ ওয়াই এম মাহফুজুর রহমানের জন্ম কিশোরগঞ্জ জেলার কটিয়াদি উপজেলায়। তার বাবার নাম সাইদুর রহমান এবং মায়ের নাম রেহান আরা খাতুন। তার স্ত্রীর নাম আনোয়ারা বেগম। তাদের এক মেয়ে, তিন ছেলে।

## কর্মজীবন
এ ওয়াই এম মাহফুজুর রহমান চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন অষ্টম ইস্ট বেঙ্গল রেজিমেন্টে। এর অবস্থান ছিল চট্টগ্রামের ষোলশহরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধ যুদ্ধকালে চট্টগ্রাম ও খাগড়াছড়ি জেলার বিভিন্ন স্থানে পাকিস্তান সেনাবাহিনীর বিরুদ্ধে যুদ্ধ করেন।

## মুক্তিযুদ্ধে ভূমিকা
১৯৭১ সালে মুক্তিযুদ্ধ চলাকালে ভৌগোলিক ও সামরিক দিক থেকে হেঁয়াকো ছিল গুরুত্বপূর্ণ। কাছেই ভারত-বাংলাদেশ সীমান্ত। সেখানে ছিল পাকিস্তান সেনাবাহিনীর সুরক্ষিত একটি ঘাঁটি। মোতায়েন ছিল বিপুলসংখ্যক সেনা ও তাদের সহযোগী। খাগড়াছড়ি জেলার মাটিরাঙ্গা উপজেলার অন্তর্গত রামগড়ের পাহাড়ি এলাকায় ২৭ জুলাই এ ওয়াই এম মাহফুজুর রহমানের নেতৃত্বে একদল মুক্তিযোদ্ধা হেঁয়াকোর পাকিস্তান সেনাবাহিনীর ওই ঘাঁটিতে অতর্কিতে আক্রমণ করে। পাকিস্তানি সেনারা কল্পনাও করেনি মুক্তিযোদ্ধারা সেখানে আক্রমণ করবে। কারণ, হেঁয়াকো বেশ দুর্গম ও মিজো-অধ্যুষিত এলাকা। মিজোরা তাদের সহযোগী। মুক্তিযোদ্ধা ছিল মাত্র এক প্লাটুন। অন্যদিকে ওই ঘাঁটিতে পাকিস্তানি সেনা ও সহযোগী (প্রশিক্ষিত মিজো) মিলে ছিল তিন গুণেরও বেশি। প্রায় ১২ মাইল দূর থেকে এসে মুক্তিযোদ্ধরা সেখানে অতর্কিতে আক্রমণ চালান। তারা আক্রমণ করামাত্র পাকিস্তানি সেনারাও তৎপর হয়ে ওঠে। তখন সেখানে ২০ মিনিট তুমুল যুদ্ধ হয়। আক্রমণে চারজন পাকিস্তানি সেনা নিহত ও কয়েকজন আহত হয়। সেখানে ছিল সেনাবাহিনীর কয়েকটি গাড়ি। মুক্তিযোদ্ধাদের ছোড়া মর্টারের গোলার আঘাতে বেশির ভাগ ক্ষতিগ্রস্ত এবং একটি সম্পূর্ণভাবে ধ্বংস হয়ে যায়।
সেদিন যুদ্ধে এ ওয়াই এম মাহফুজুর রহমান দলনেতা হিসেবে যথেষ্ট সাহস ও দক্ষতা প্রদর্শন করেন। যুদ্ধ চলাবস্থায় পাকিস্তানি সেনা ও মিজোরা মুক্তিযোদ্ধাদের ছোট দলটিকে ঘিরে ফেলার চেষ্টা করে। তখন তিনি সাহসিকতার সঙ্গে পরিস্থিতি মোকাবিলা করেন। তার তাৎক্ষণিক সিদ্ধান্ত ও বুদ্ধিমত্তায় সহযোদ্ধারা চরম বিপর্যয় থেকে রক্ষা পান। পাকিস্তানি ও মিজোদের মতলব বুঝতে পেরে এবং পরিস্থিতির গুরুত্ব উপলব্ধি করে এ ওয়াই এম মাহফুজুর রহমান সঙ্গে সঙ্গে সহযোদ্ধাদের নিয়ে দ্রুত পেছনে হটে যান। এর ফলে কোনো ক্ষয়ক্ষতি ছাড়াই মুক্তিযোদ্ধারা নিরাপদে নিজেদের শিবিরে ফিরে যেতে সক্ষম হন। 

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:১৯৮১-এ মৃত্যু
মোহাম্মেদ দিদারুল আলম

**মোহাম্মেদ দিদারুল আলম** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
মোহাম্মেদ দিদারুল আলমের জন্ম চট্টগ্রাম জেলার সন্দ্বীপ উপজেলার মুছাপুর গ্রামে। তার বাবার নাম ফজলুল হক এবং মায়ের নাম হালিমা খাতুন। তার স্ত্রীর নাম পারভিন সুলতানা। তাঁদের এক মেয়ে ও এক ছেলে।

## কর্মজীবন
মোহাম্মেদ দিদারুল আলম চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন ঢাকায়। মুক্তিযুদ্ধ শুরু হলে ঢাকা থেকে পালিয়ে চাঁদপুরে গিয়ে স্থানীয় প্রতিরোধযোদ্ধাদের সঙ্গে যোগ দেন। চাঁদপুর ও লাকসামের কাছে বাগমারাসহ বিভিন্ন স্থানে পাকিস্তান সেনাদের বিরুদ্ধে প্রতিরোধযুদ্ধে অংশ নেন।

## মুক্তিযুদ্ধে ভূমিকা
কুমিল্লা জেলার সদর উপজেলার পাঁচথুড়ি ইউনিয়নের অন্তর্গত দুই গ্রাম আমড়াতলী-কৃষ্ণপুর। গোমতী নদীর উত্তর পারে ভারত-বাংলাদেশ সীমান্তে। মুক্তিযুদ্ধ চলাকালে মতিনগরে ছিল মুক্তিবাহিনীর ২ নম্বর সেক্টরের একটি সাব-সেক্টর। ওই ক্যাম্পের মুক্তিযোদ্ধারা প্রায়ই সীমান্ত অতিক্রম করে আমড়াতলী-কৃষ্ণপুর গ্রামে এসে পাকিস্তান সেনাবাহিনীর টহল দলের ওপর আক্রমণ চালাতেন। ১৯৭১ সালের ১০ সেপ্টেম্বর। সকালে মতিনগর সাব-সেক্টরের অধিনায়ক মোহাম্মেদ দিদারুল আলম খবর পেলেন, পাকিস্তান সেনাবাহিনীর একটি দল আমড়াতলী-কৃষ্ণপুরে এসেছে। তাদের সঙ্গে আছে স্থানীয় দোসর ও রাজাকার। সেনারা পাঞ্জাব রেজিমেন্টের, তারা সংখ্যায় সব মিলে আনুমানিক ৪০০ জন। সেদিন শিবিরে খুব বেশি মুক্তিযোদ্ধা নেই। সব মিলে ১০০ জনের মতো। তাঁদের মধ্যে অল্প কয়েকজন পেশাদার। বাকি সবাই স্বল্প প্রশিক্ষণপ্রাপ্ত। এতে মোহাম্মেদ দিদারুল আলম দমে গেলেন না। সিদ্ধান্ত নিলেন, যে শক্তি আছে তা নিয়েই পাকিস্তান সেনাবাহিনীকে আক্রমণের। সহযোদ্ধাদের তিনি দ্রুত তৈরি হতে বললেন। তারা দ্রুতই তৈরি হলেন। তারপর সীমান্ত অতিক্রম করে তারা পাকিস্তান সেনাবাহিনীকে ওপর আক্রমণ চালালেন। তখন সকাল আনুমানিক ১০টা। আকস্মিক আক্রমণে পাকিস্তানি সেনা ও রাজাকাররা হকচকিত। সেটা অবশ্য কিছু সময়ের জন্য। তারা যে যেভাবে পারল পজিশন নিয়ে পাল্টা আক্রমণ শুরু করল। মুক্তিযোদ্ধারা মোহাম্মেদ দিদারুল আলমের নেতৃত্বে সাহসিকতার সঙ্গে পাল্টা আক্রমণ মোকাবিলা করতে থাকলেন। যুদ্ধ চলল সারা দিন। সন্ধ্যার পর মুক্তিযোদ্ধারা সীমান্তের ওপারে চলে গেলেন। কারণ, তাঁদের গোলাগুলি প্রায় শেষ হয়ে গিয়েছিল। এ জন্য বাধ্য হয়েই তারা পশ্চাদপসরণ করেন। সেদিন যুদ্ধে পাকিস্তান সেনাবাহিনীর ব্যাপক ক্ষয়ক্ষতি হয়। কয়েকজন নিহত ও অনেকে আহত হয়। মুক্তিযোদ্ধাদের কেউ হতাহত হননি। পাকিস্তানি সেনারা ফিরে যাওয়ার সময় রাতে পাশের একটি গ্রামে হামলা চালায়। গ্রামে কেউ ছিল না। তবে একটি বাড়িতে অনেক শরণার্থী ভারতে যাওয়ার জন্য আশ্রয় নিয়েছিল। সেনাদের নির্বিচার গুলিতে প্রায় ৪০-৪২ জন নিরপরাধ নারী-পুরুষ শরণার্থী শহীদ হন। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহি:সংযোগ

বিষয়শ্রেণী:চট্টগ্রাম জেলার মুক্তিযোদ্ধা
বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
ইংরেজি (দ্ব্যর্থতা নিরসন)

**[[ইংরেজী]]** বলতে বোঝানো যেতে পারে:
# ইংরেজি ভাষা - একটি আন্তর্জাতিক ভাষা।
# ইংরেজ - ইংল্যান্ডে অধিবাসী, একটি জাতির নাম।
বেগম রোকেয়া পদক

**বেগম রোকেয়া পদক** নারী জাগরণের ক্ষেত্রে বেগম রোকেয়ার অবিস্মরণীয় অবদান স্বীকৃতি উল্লেখ করে বাংলাদেশ সরকারের একটি রাষ্ট্রীয় পদক। প্রতিবছর ডিসেম্বরের ৯ তারিখ বেগম রোকেয়ার জন্ম ও মৃত্যুবার্ষিকীতে সরকারি ভাবে এই পদক প্রদান করা হয়।

## প্রবর্তনের ইতিহাস
নারী কল্যাণ সংস্থা ১৯৯১ সাল থেকে এই নামের একটি পদক প্রদান করা শুরু করে। সরকারি ভাবে ১৯৯৬ সাল থেকে এই পদক প্রদান করা হয়। পুরস্কৃত প্রত্যেককে এককালীন চার লক্ষ টাকা, ১৮ ক্যারেট মানের পঁচিশ গ্রাম ওজনের একটি স্বর্ণ পদক এবং একটি সম্মাননাপত্র প্রদান করা হয়। 

## পদক লাভের বিভিন্ন ধাপসমূহ
প্রতি বছর ৩০শে জুন তারিখের মধ্যে মহিলা ও শিশু বিষয়ক মন্ত্রণালয় পূর্ববর্তী বছরের জন্য মনোনয়ন আহবান করে। ১৫ই অক্টোবর তারিখের মধ্যে মহিলা ও শিশু বিষয়ক মন্ত্রণালয়ের বাছাই কমিটি পুরস্কার পাবার উপযুক্ত মহিলাদের নামের তালিকা জাতীয় পুরস্কার সংক্রান্তত মন্ত্রিসভা কমিটির বিবেচনার জন্য মন্ত্রিপরিষদ বিভাগে প্রেরণ করে। প্রতি বৎসর ৯ ডিসেম্বর মহিলা ও শিশু বিষয়ক মন্ত্রণালয় কর্তৃক আয়োজিত ‘‘বেগম রোকেয়া দিবস’’ অনুষ্ঠানে এই পদক প্রদান করা হয়।

## পদক বিজয়ীদের নাম
* ১৯৯৫ - শামসুন নাহার মাহমুদ (মরণোত্তর)
* ১৯৯৬ - সুফিয়া কামাল, নীলিমা ইব্রাহিম
* ১৯৯৭ - নূরজাহান বেগম
* ১৯৯৯ - এঞ্জেলা গোমেজ
* ২০০১ - হেনা দাস, মালিহা খাতুন ও বেগজাদী মাহমুদা নাসির
* ২০০২ - জোহরা বেগম কাজী
* ২০০৩ - তৈয়বা মজুমদার,মালেকা আশরাফ
* ২০০৪ - দিলারা চৌধুরী, হুসনা বানু খানম
* ২০০৫ - রোয়েয়া মান্নান
* ২০০৭ - লতিফা আকন্দ, হোসনে আরা বেগম
* ২০০৮ - সুলতানা সারওয়াত আরা জামান, নাসরিন পারভিন হক (মরণোত্তর)
* ২০০৯ - রাজিয়া হোসেন, মমতাজ হোসেন
* ২০১০ - মেহের কবীর, আয়েশা জাফর
* ২০১১- বেগম মেহেরুন্নেসা খাতুন, হামিদা খানম (মরণোত্তর)
* ২০১২- অধ্যাপক মাহফুজা খানম ও সৈয়দা জেবুন্নেসা হক
* ২০১৩ - ঝর্ণাধারা চৌধুরী ও অধ্যাপক হামিদা বানু শোভা
* ২০১৪ - মমতাজ বেগম এবং গোলাপ বানু
* ২০১৫ - বিবি রাসেল এবং তাইবুন নাহার রশিদ (মরণোত্তর)
* ২০১৬ - আরোমা দত্ত এবং বেগম নূরজাহান
* ২০১৭ - মাজেদা শওকত আলী, বেবি মওদুদ (মরণোত্তর), সুরাইয়া রহমান, শোভা রানী ত্রিপুরা এবং মাসুদা ফারুক রত্না
* ২০১৮ - জিন্নাতুননেসা তালুকদার, জোহরা আনিস, শিলা রায়, রমা চৌধুরী (মরণোত্তর) এবং রোকেয়া বেগম (মরণোত্তর)
* ২০১৯ - বেগম সেলিনা খালেক, অধ্যক্ষ শামসুন নাহার, ড. নুরুননাহার ফয়জননেসা (মরণোত্তর), পাপড়ি বসু এবং বেগম আখতার জাহান
* ২০২০ - প্রফেসর ড. শিরীণ আখতার, কর্নেল (ডাঃ) নাজমা বেগম,এসপিপি,এমপিএইচ, মঞ্জুলিকা চাকমা, বেগম মুশতারী শফি, ফরিদা আক্তার 
* ২০২১ - অধ্যাপিকা হাসিনা জাকারিয়া বেলা, অর্চনা বিশ্বাস, শামসুন্নাহার রহমান পরাণ (মরোণোত্তর), অধ্যাপক ড. জিনাত হুদা এবং ড. সারিয়া সুলতানা।
* ২০২২ - রহিমা খাতুন, প্রফেসর কামরুন নাহার বেগম, ফরিদা ইয়াসমিন, নাছিমা বেগম এবং ড. আফরোজা পারভীন।
* ২০২৩- খালেদা একরাম (মরণোত্তর), ডা. হালিদা হানুম আখতার, কামরুন্নেসা আশরাফ দিনা (মরণোত্তর), রণিতা বালা এবং নিশাত মজুমদার।
* ২০২৪-রাণী হামিদ, পারভীন হাসান, শিরিন পারভিন হক,তাসলিমা আখতার।
* ২০২৫- নারীশিক্ষা শ্রেণিতে (গবেষণা) রুভানা রাকিব, নারী অধিকার শ্রেণিতে (শ্রম অধিকার) কল্পনা আখতার, মানবাধিকার শ্রেণিতে নাবিলা ইদ্রিস ও নারী জাগরণ শ্রেণিতে (ক্রীড়া) ঋতুপর্ণা চাকমা।

## আরও দেখুন
* বেগম রোকেয়া

## তথ্যসূত্র

বিষয়শ্রেণী:বাংলাদেশের বেসামরিক পুরস্কার ও সম্মাননা
বিষয়শ্রেণী:বেগম রোকেয়া
বিষয়শ্রেণী:বেগম রোকেয়ার স্মারক
করম আলী হাওলাদার

**করম আলী [[হাওলাদার]]** (জন্ম: ১৯৪০ (আনুমানিক), মৃত্যুঃ ১৯৮৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
করম আলী হাওলাদারের জন্ম বরিশাল জেলার বাকেরগঞ্জ উপজেলার ভরপাশা ইউনিয়নের ভরপাশা গ্রামে। বাবার নাম গোলাম আলী হাওলাদার এবং মায়ের নাম লতিফুন্নেছা। তার স্ত্রীর নাম খোদেজা বেগম। তাদের দুই ছেলে ও চার মেয়ে। তার পরিবারের কোলজুড়ে ১৪জন নাতি-নাতনী রয়েছে।

## কর্মজীবন
করম আলী হাওলাদার চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন তৃতীয় ইস্ট বেঙ্গল রেজিমেন্টে। এর অবস্থান ছিল সৈয়দপুর সেনানিবাসে। মার্চ মাসে এই রেজিমেন্টকে সম্ভাব্য ভারতীয় আগ্রাসনের কথা বলে সেনানিবাসের বাইরে মোতায়েন করা হয়। তার কোম্পানি গাইবান্ধা জেলার পলাশবাড়িতে ছিল। মুক্তিযুদ্ধ শুরু হলে করম আলী হাওলাদার ঝাঁপিয়ে পড়েন যুদ্ধে।

## মুক্তিযুদ্ধে ভূমিকা
১৯৭১ সালে সেখানে ছিল পাকিস্তান সেনাবাহিনীর ঘাঁটি ছিলো জামালপুর জেলার দেওয়ানগঞ্জ উপজেলার অন্তর্গত বাহাদুরাবাদ নৌবন্দর। এর অবস্থান যমুনা নদীর পূর্ব পাড়ে। একসময় রেল যোগাযোগের জন্য বাহাদুরাবাদ ঘাট ছিল গুরুত্বপূর্ণ। দেশের পূর্বাঞ্চল, বিশেষত ঢাকার সঙ্গে উত্তরাঞ্চলের রেল যোগাযোগ রক্ষায় ওই ঘাটের গুরুত্ব ছিল অপরিসীম। এখানে প্রতিরক্ষায় নিয়োজিত ছিল ৩১ বালুচ রেজিমেন্ট। ঘাটে তখন পাঁচটি জেটি ছিল। এর মধ্যে দুটি যাত্রীবাহী স্টিমার, দুটি সামরিক যানসহ রেলওয়াগন-তেলের ট্যাংকার এবং একটি সি-ট্রাক লঞ্চ ও সামরিক (আর্টিলারিসহ) মালামাল পারাপারের কাজে ব্যবহূত হতো। ৩১ জুলাই মুক্তিবাহিনীর একটি দল (তৃতীয় ইস্ট বেঙ্গল রেজিমেন্ট) বাহাদুরাবাদ ঘাটে আক্রমণ করে। মুক্তিবাহিনীর এই দলে ছিলেন করম আলী হাওলাদার। তিনি ছিলেন মূল আক্রমণকারী দল ‘ডি’ (ডেলটা) কোম্পানিতে এবং একটি প্লাটুনের নেতৃত্বে। পূর্বপরিকল্পনা অনুযায়ী তারা সেদিন নির্ধারিত সময়ে (শেষ রাত) ঘাটের রেললাইনের জংশন পয়েন্টে অবস্থান নেন। এরপর সবার আগে করম আলী হাওলাদার তার দল নিয়ে আক্রমণের জন্য এগিয়ে যান। তার ওপর দায়িত্ব ছিল জেনারেটরবাহী রেলওয়াগন ও এর আশপাশের ছোট ছোট বাংকারে আক্রমণ করে তা ধ্বংস করা। ঘটনাচক্রে তখন ওয়াগনের চারদিকের বাংকারে পাকিস্তানি সেনারা ছিল না। তারা লাইনের অপর পাশে ডিউটি শুরুর জন্য প্রস্তুত হচ্ছিল এবং লাইনের ওপর একটি যাত্রীবাহী রেলের সানটিং চলছিল। সানটিং ইঞ্জিন সরে যাওয়ার সঙ্গে সঙ্গে করম আলী হাওলাদার সহযোদ্ধাদের নিয়ে এগিয়ে প্রথমে জেনারেটরবাহী রেলওয়াগন এবং সানটিং ইঞ্জিনের ওপর রকেট নিক্ষেপ করেন। করম আলী হাওলাদারের ছোড়া রকেট নির্ভুল নিশানায় আঘাত হানে। প্রথম রকেটের আঘাতেই জেনারেটর অকেজো এবং সঙ্গে সঙ্গে গোটা এলাকা অন্ধকার হয়ে যায়। গোলার শব্দ পেয়ে তাদের অন্যান্য উপদলও আক্রমণ শুরু করে। আচমকা আক্রমণে পাকিস্তানি সেনারা হকচকিত হয়ে পড়ে। অবশ্য কিছুক্ষণ পর নিজেদের গুছিয়ে তারাও পাল্টা আক্রমণ শুরু করে। কিন্তু অতর্কিত আক্রমণে বেশির ভাগ পাকিস্তানি সেনা নিহত হয়। বাঁচার জন্য অনেকে নদীতে ঝাঁপিয়ে পড়ে। সাঁতার না জানায় তারা নদীতে ডুবে মারা যায়। পরে করম আলী হাওলাদার রকেট লঞ্চার থেকে রকেট ছুড়ে নদীতে থাকা সব নৌযান—বার্জ, পন্টুন, টাগ ও লঞ্চ ধ্বংস করেন। সেগুলো রকেটের আঘাতে ফুটো হয়ে পানিতে ডুবে যায়।

## পুরস্কার ও সম্মাননা
* বীর প্রতীক

## তথ্যসূত্র

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:১৯৮৮-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাকেরগঞ্জ উপজেলার ব্যক্তি
বিষয়শ্রেণী:২০শ শতাব্দীর পাকিস্তানি সামরিক কর্মকর্তা
বিষয়শ্রেণী:বরিশাল জেলার সামরিক ব্যক্তি
প্রায়-বিপদগ্রস্ত প্রজাতি

[thumb|300px|[আইইউসিএন লাল তালিকা|আইইউসিএন লাল তালিকায় **প্রায়-বিপদগ্রস্ত** অবস্থা দেখানো হয়েছে।]]
**প্রায়-বিপদগ্রস্ত প্রজাতি** বলতে আইইউসিএন লাল তালিকায় এমন জীবিত প্রজাতি বা উপপ্রজাতির সংরক্ষণ অবস্থা বোঝায়, যাদের অবস্থা বর্তমানে খুব একটা আশঙ্কাজনক না হলেও নিকট ভবিষ্যতে তাদের বিপদগ্রস্ত বলে ঘোষণা করা হতে পারে।

[thumb|Standing jaguar|[জাগুয়ার, প্রায়-বিপদগ্রস্ত প্রজাতি]]
প্রজাতি বা উপপ্রজাতির সংখ্যা ও বিস্তৃতি গভীরভাবে মূল্যায়ন করে তারপর এদের প্রায়-বিপদগ্রস্ত বিভাগের অন্তর্ভুক্ত করা হয়। এর পূর্বে ন্যূনতম বিপদগ্রস্ত আর পরে সংকটাপন্ন নামে দুটি বিভাগ রয়েছে। সংকটাপন্ন বিভাগের মতই এই বিভাগের সদস্য নির্ধারণ করা হয় কোন নির্দিষ্ট অঞ্চলে তার হঠাৎ কমে যাওয়া বা তার আবাসস্থলের সংখ্যা কমে যাওয়ার উপর নির্ভর করে। যে সকল প্রাণী বা উদ্ভিদের অস্তিত্ব সংরক্ষণ ব্যবস্থার উপর নির্ভরশীল, তাদেরও এই বিভাগের আওতায় আনা হয়েছে। ২০০১ সাল থেকে সংরক্ষণ নির্ভর নতুন একটি বিভাগ সৃষ্টি করা হয়েছে। এই বিভাগটির অন্তর্গত সব প্রজাতি ও উপপ্রজাতিও প্রায়-বিপদগ্রস্ত বলে বিবেচিত।

২০০১ সালের পূর্বে প্রায়-বিপদগ্রস্ত অবস্থাকে কম বিপদগ্রস্ত অবস্থার একটি উপবিভাগ হিসেবে গণ্য করা হত।

## তথ্যসূত্র

## বহিঃসংযোগ
* আইইউসিএন লাল তালিকাভূক্ত প্রজাতিসমূহের তালিকা

বিষয়শ্রেণী:প্রায় বিপদগ্রস্ত প্রজাতি
বিষয়শ্রেণী:প্রায় বিপদগ্রস্ত উদ্ভিদ
বিষয়শ্রেণী:সংরক্ষণের অবস্থা অনুযায়ী জীবকুল
বিষয়শ্রেণী:আইইউসিএন লাল তালিকা
*
বিষয়শ্রেণী:পরিবেশ সংরক্ষণ
স্ট্যান্ড আপ কমেডি

থাম্ব|স্ট্যান্ড আপ কমেডি করছেন CARLIN ( ২০০৮ সাল )
**স্ট্যান্ড আপ কমেডি** এক ধরনের প্রহসন। এক্ষেত্রে একজন কমেডিয়ান উপস্থিত জনতার সামনে কোন বিষয়কে হাস্যরসাত্মক ভঙ্গিমায় সরাসরি উপস্থাপন করেন। স্ট্যান্ড আপ কমেডি উন্মুক্ত মঞ্চ, থিয়েটার, জনসমাগম, ভোজসভা, ক্লাবঘরের ছোট পরিসরে এমনকি কোন খোলা জায়গায় প্রদর্শিত হতে পারে। ডিভিডি বা টেলিভিশনের মাধ্যমেও এটি প্রচারিত হয়। সাম্প্রতিক সময়ে অনেক কমেডিয়ান নিজের ভিডিও ব্লগও খুলেছেন। বিনোদনের এই মাধ্যমটি **কমিক**, **স্ট্যান্ড আপ কমিক** বা শুধু **স্ট্যান্ড আপ** নামেও পরিচিত।

স্ট্যান্ড আপ কমেডিতে একজন কমেডিয়ান খুব দ্রুত লয়ে নানান মজাদার গল্প, অভিজ্ঞতা, ছোটখাটো কৌতুক, একবাক্যের চুটকি ইত্যাদির মাধ্যমে দর্শকদের মনোরঞ্জনের চেষ্টা করেন। কমেডিয়ানের নিজস্ব বাচনভঙ্গী, অঙ্গভঙ্গী, মুখাবয়ব, স্বরের ওঠা নামা এবং সর্বোপরি লোক হাসানোর নিজস্ব দক্ষতার জনসাধারণের বিনোদনের অন্যতম উপাদান হিসেবে কাজ করে। অনেকে বৈচিত্র্য আনার জন্য তাদের প্রদর্শনীতে বিভিন্ন সরঞ্জাম, জাদু, বাদ্যযন্ত্র, সুর ইত্যাদি ব্যবহার করেন।

বিষয়শ্রেণী:প্রহসন
বিষয়শ্রেণী:বিনোদন
বিষয়শ্রেণী:জনসমক্ষে কৌতুক পরিবেশনা
বিষয়শ্রেণী:হাস্যরসাত্মক সৃষ্টিকর্মের প্রকার
বিষয়শ্রেণী:ব্যঙ্গকৌতুক
বিষয়শ্রেণী:আখ্যান কৌশল
বিষয়শ্রেণী:আখ্যানতত্ত্ব
সম্মুখ লাথি

মার্শাল আর্টে **সম্মুখ লাথি** ( ) একটি পদাঘাত সোজা সামনের দিকে হাঁটু তুলে, যখন পাদদেশ এবং ঠেং অবাধে ঝুলন্ত বা টানা নিতম্ব অবস্থা থেকে, তারপর পরিচর্যাকারী সামনে টার্গেট এলাকায় আঘাত হানে। এটা লেগ প্রত্যাহার অবিলম্বে পদাঘাত প্রদানের পর, থেকে বিপক্ষ থেকে লেগ এবং (যদি না একটি সমাহার প্রক্রিয়া হল) স্থিতিশীল লড়াইয়ের অবস্থান থেকে ফিরে সাঁড়াশিবিশেষ চেষ্টা এড়ানোর জন্য কমনীয়।

সম্মুখে পদাঘাত বর্ণিত সাধারণত মৌলিক ক্যারাট বা Tae Kwon কি সামনে পদাঘাত। তবে ফ্রন্ট পদাঘাত করা যাবে সোজা সামনের দিকে সরাসরি সম্মুখে গমন করা, এবং তারপর অনেক ভিন্ন শৈলী থেকে বিভিন্ন পরিবর্তনের অন্তর্ভুক্ত হিসাবে সংজ্ঞায়িত আরও বিস্তৃতভাবে। একটি সম্মুখে পদাঘাত অগ্রবর্তী একটি সূক্ষ্মবুদ্ধি উপায় (নিতম্ব চাপাচাপি করা), অথবা ঊর্ধ্বে থেকে কুঁচকি, বগল বা চিবুক আক্রমণ মধ্যে বিতরণ করা যাবে। উচ্চতা তা ডেলিভারী দেয়া হবে তা মুখী এটি ডেলিভারী দেয়া হবে তা প্রভাবিত হবে। পদাঘাত উপর তা সম্মুখে অথবা পিছন ক্ষুর দিয়ে উদ্যাপিত হয় উপর নির্ভর করা হয় ভিন্ন বিতরণ; অথবা কিনা এটা অপমানকর পদাঘাত অথবা একটি আত্মরক্ষামূলক স্টপ-পদাঘাত (মত Muay থাই এর "Teep পদাঘাত")। অনেক অন্যান্য পরিবর্তনের মধ্যে, ফ্রন্ট Kicks প্লব, খেচর, বা উপায় ছিপ দিয়ে মাছ ধরা বা মাছ ধরার পদ্ধতি মধ্যে নির্বাহ পারেন।

200px

## তথ্যসূত্র

বিষয়শ্রেণী:লাথি
বিষয়শ্রেণী:মার্শাল আর্ট কৌশল
বিষয়শ্রেণী:তাইকুন্ডো
বিষয়শ্রেণী:তায়কোয়ান্দো
ডেভ রিচার্ডসন

**ডেভিড জন রিচার্ডসন** (; জন্ম: ১৬ সেপ্টেম্বর, ১৯৫৯) জোহেন্সবার্গে জন্মগ্রহণকারী দক্ষিণ আফ্রিকা জাতীয় ক্রিকেট দলের সাবেক টেস্ট ক্রিকেটার এবং উইকেট-রক্ষক। এছাড়াও তিনি ইস্টার্ন প্রভিন্স এবং নর্দার্ন ট্রান্সভাল দলের পক্ষ হয়ে ঘরোয়া ক্রিকেট প্রতিযোগিতায় অংশগ্রহণ করেছেন।

বর্তমানে আন্তর্জাতিক ক্রিকেট কাউন্সিলের সিইও হিসেবে নিযুক্ত হয়েছেন **ডেভিড রিচার্ডসন** নামে পরিচিত **ডেভ রিচার্ডসন**।

## ক্রিকেট জীবন
১৯৮৬ সালে স্বীকৃতিবিহীন টেস্ট খেলার মধ্য দিয়ে দক্ষিণ আফ্রিকার শীর্ষস্থানীয় উইকেট-রক্ষকরূপে রে জেনিংসের স্থলাভিষিক্ত হন ডেভিড রিচার্ডসন। ক্রীড়াজগৎ থেকে বিধি-নিষেধ তুলে নেয়ার পর প্রথম সাত বছর তিনি দক্ষিণ আফ্রিকা জাতীয় ক্রিকেট দলের নিয়মিত খেলোয়াড় ও অবিচ্ছেদ্য অংশ ছিলেন। তার টুপি এবং বাদামী গ্লাভস খুবই জনপ্রিয়তা অর্জন করেছিল। ১৯৯৪-৯৫ মৌসুমে কেপটাউনে অনুষ্ঠিত অভিষেক টেস্টে নিউজিল্যান্ডের বিরুদ্ধে তিনি তার একমাত্র সেঞ্চুরি (১০৯) করেন।

দক্ষিণ আফ্রিকান টেস্ট ক্রিকেটারদের মধ্যে সর্বোচ্চ ১৫২টি ডিসমিসালের সাথে স্বীয় নামকে জড়িয়ে রেখেছেন স্ব-মহিমায়। তার পরবর্তী স্থানে জন ওয়েট ১৪১টি ডিসমিসাল ঘটিয়েছেন।

অবসর গ্রহণের পূর্ব পর্যন্ত ৪২টি টেস্ট এবং ১২২টি একদিনের আন্তর্জাতিক ক্রিকেট খেলায় দক্ষিণ আফ্রিকার পক্ষ হয়ে অংশগ্রহণ করেন। মাইকেল রিচার্ডসন নামীয় তার সন্তান ইংল্যান্ডের কাউন্টি ক্রিকেটে ডারহামের পক্ষ হয়ে খেলছে।

## অবসর পরবর্তীকাল
রিচার্ডসন আইনজীবী হিসেবে যোগ্যতা অর্জন করেন। ক্রিকেট জীবন থেকে অবসর গ্রহণের পর তিনি বেশ কিছুসংখ্যক খেলোয়াড়ের ব্যবসায়িক মধ্যস্থতাকারী হিসেবে কাজ করতে থাকেন। জানুয়ারি, ২০০২ সালে তিনি আন্তর্জাতিক ক্রিকেট কাউন্সিলের (আইসিসি) প্রথম সাধারণ ব্যবস্থাপক হিসেবে নিয়োগ লাভ করেন।

২৮ জুন, ২০১২ সালে তিনি আইসিসি’র নতুন প্রধান নির্বাহী কর্মকর্তা হিসেবে হারুন লরগাতের স্থলাভিষিক্ত হন।

## তথ্যসূত্র

## আরও দেখুন
* অ্যালান আইজ্যাক
* হারুন লরগাত
* একদিনের আন্তর্জাতিক
* আন্তর্জাতিক ক্রিকেট কাউন্সিল
* দক্ষিণ আফ্রিকা জাতীয় ক্রিকেট দল
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আইসিসি প্রধান
বিষয়শ্রেণী:ইস্টার্ন প্রভিন্সের ক্রিকেটার
বিষয়শ্রেণী:জোহানেসবার্গ থেকে আগত ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
বিষয়শ্রেণী:দক্ষিণ আফ্রিকান উইকেট-রক্ষক
বিষয়শ্রেণী:নর্দার্নসের ক্রিকেটার
বিষয়শ্রেণী:সাউথ আফ্রিকান ইউনিভার্সিটিজের ক্রিকেটার
বিষয়শ্রেণী:ব্রিটিশ বংশোদ্ভূত দক্ষিণ আফ্রিকান ব্যক্তি
বিষয়শ্রেণী:দক্ষিণ আফ্রিকান শ্বেতাঙ্গ ব্যক্তি
বিষয়শ্রেণী:উইকেট-রক্ষক
বিষয়শ্রেণী:১৯৯২ ক্রিকেট বিশ্বকাপের ক্রিকেটার
ইয়াং হেয়ার

***ইয়াং হেয়ার*** () জার্মান চিত্রশিল্পী আলব্রেখট ডুরার অঙ্কিত একটি বিখ্যাত চিত্র। চিত্রটি একই সাথে জলরঙ ও গুয়াশ পদ্ধতিতে আঁকা। ব্রেখট ১৫০২ সালে ছবিটি আঁকা শেষ করেন। ইয়াং হেয়ার চিত্রটি পর্যবেক্ষণমূলক চিত্রের একটি অসামান্য নমুনা হিসেবে বিবেচিত হয়ে আসছে। চিত্রকর্মটি এতই নিখুঁত আর জীবন্ত যে তা অনেক সময় আলোকচিত্রের সাথে তুলনীয় হয়। চিত্রকর্মের শিরোনাম *ইয়াং হেয়ার* হলেও এটি আসলে একটি পূর্ণবয়স্ক খরগোশের চিত্র। জার্মান ভাষায় শিরোনামের সঠিক অনুবাদ হচ্ছে *মাঠ খরগোশ*। সেকারণে চিত্রকর্মটিকে ইংরেজিতে *ওয়াইল্ড হেয়ার* বা শুধু *হেয়ার* নামেও অভিহিত করা হয়।

## তথ্যসূত্র

## বহিঃসংযোগ
* Young Hare, Albertina.

বিষয়শ্রেণী:১৫০২-এর চিত্রকর্ম
বিষয়শ্রেণী:আলব্রেখট ডুরারের চিত্রকর্ম
বিষয়শ্রেণী:জলরঙ
বিষয়শ্রেণী:আর্টে প্রাণী
বিষয়শ্রেণী:খরগোশ
২০১২ গ্রীষ্মকালীন অলিম্পিকের পদক তালিকা

[250px|thumb|৫০ মিটার রাইফেলে জয়ী হয়ে [স্বর্ণপদক|স্বর্ণপদকে কামড়ে ধরেছেন মার্কিন যুক্তরাষ্ট্রের জেমি গ্রে (ডানে); পাশে রুশ শ্যুটার ও ব্রোঞ্জপদকধারী দারিয়া ভোভিনা]]

**২০১২ গ্রীষ্মকালীন অলিম্পিকের পদক তালিকায়** বিভিন্ন জাতীয় অলিম্পিক কমিটি বা এনওসি'র নিয়ন্ত্রণাধীন বিভিন্ন দেশের প্রাপ্ত পদকের সংখ্যা তালিকা আকারে তুলে ধরা হলো। ২৭ জুলাই থেকে ১২ আগস্ট পর্যন্ত যুক্তরাজ্যের লন্ডনে অনুষ্ঠিত ২০১২ সালের অলিম্পিক ক্রীড়ায় ২৬টি ক্রীড়ার ৩০২টি বিষয়ে ১০,৮২০ জন ক্রীড়াবিদ অংশগ্রহণ করেছেন।

২০৪টি জাতীয় অলিম্পিক কমিটির নিয়ন্ত্রণাধীন ৮৫টি দেশ কমপক্ষে একটি পদক এবং ৫৪টি দেশ কমপক্ষে একটি স্বর্ণপদক লাভ করেছে।

## পদক তালিকা
;চাবি
 পদক সংখ্যায় পরিবর্তনসমূহ


## তথ্যসূত্র

## বহিঃসংযোগ

* আন্তর্জাতিক অলিম্পিক কমিটিতে লন্ডন ২০১২ 

পদক
বিষয়শ্রেণী:গ্রীষ্মকালীন অলিম্পিকের পদক তালিকা
বিষয়শ্রেণী:লন্ডনের ক্রীড়া-সম্পর্কিত তালিকা
ডোমার পৌরসভা

**ডোমার পৌরসভা** বাংলাদেশের নীলফামারী জেলার ডোমার উপজেলার অন্তর্গত একটি পৌরসভা।

## অবস্থান
ডিবি রোড, ডোমার, নীলফামারী।

## প্রশাসনিক এলাকা
মেয়র: জনাব মনছুরুল ইসলাম দানু। 

প্যানেল মেয়র: জনাব সেলিম রেজা। 

মোট ওয়ার্ডঃ ০৯ টি

## ইতিহাস

## জনসংখ্যার উপাত্ত
মোট জনসংখ্যাঃ ২২০০০ জন , (পুরুষ ও মহিলা )

## শিক্ষা

প্রাথমিক বিদ্যালয়: ৭টি

মাধ্যমিক বিদ্যালয়:০৪টি 

মহাবিদ্যালয়:০৩ টি

মাদ্রাসা:২টি

## অর্থনীতি
ডোমারের প্রধান অর্থনীতি কৃষি৷ এছাড়া মত্‍স্য চাষ, হাঁস মুরগির খামার, গবাদী খামার, ক্ষুদ্র কুটির শিল্প, ব্যবসা বাণিজ্য এ এলাকার অর্থনীতিকে সচল রেখেছে ৷

## উল্লেখযোগ্য ব্যক্তি
মরহুম আব্দুর রউফ(সাবেক হুইপ) জনাব জাফর ইকবাল সিদ্দীকি (সাবেক সংসদ)ড.হামিদা বানু (সাবেক সংসদ) জনাব মনছুরুল ইসলাম দানু (পৌর মেয়র),
অন্যান্য

## বিবিধ

## আরও দেখুন

## বহিঃসংযোগ

বিষয়শ্রেণী:নীলফামারী জেলার পৌরসভা
বাসুদেব

thumb|কৃষ্ণ বাসুদেব, সময়: ১৮০-১৯০ খিঃপূর্ব
**কৃষ্ণ বাসুদেব** পূজা হল ঐতিহাসিক ভাবে কৃষ্ণধর্ম ও বৈষ্ণবধর্মের অন্যতম আদি রূপ। *বাসুদেব কৃষ্ণ* কথাটির অর্থ হল *বসুদেবের পুত্র কৃষ্ণ*। এটি ছিল প্রাচীনকালের কৃষ্ণপূজার একটি অন্যতম প্রধান ধারা। এই ধারাটি ছিল সম্পূর্ণ পৃথক একটি ধারা। পরে এটি অন্য ধারার সঙ্গে মিশে যায়। ভাগবতধর্ম, গোপাল কাল্ট ও বালগোপাল কাল্টের সঙ্গে এই ধারাটি মিশে গিয়ে বর্তমান বৈষ্ণবধর্মের একেশ্বরবাদী রূপটি গড়ে উঠেছে। কোনো কোনো প্রাচীন পণ্ডিত এই ধারাটিকে ভাগবতধর্মের সঙ্গে এক করে দেখেন। এই ধর্মীয় প্রথাটির প্রতিষ্ঠাতা মনে করা হয় স্বয়ং কৃষ্ণকে। তিনি ছিলে বসুদেবের পুত্র। তাই তাঁর অপর নাম ছিল *বাসুদেব*। তিনি ঐতিহাসিক সত্বত জাতির বাসভূমিতে বসা করতেন। তাদের মতে, কৃষ্ণের অনুগামীদের বলা হত ভাগবত। এই ধর্ম প্রতিষ্ঠিত হয় খ্রিস্টপূর্ব দ্বিতীয় শতকে (পতঞ্জলির সমসাময়িক) অথবা খ্রিস্টপূর্ব চতুর্থ শতকে (মেগাস্থিনিস ও কৌটিল্যের অর্থশাস্ত্রের বর্ণনা থেকে জানা যায়)। এই ধর্মে বাসুদেব হলেন সর্বোচ্চ ঈশ্বর। 
এই ধর্মের বাইরে ভক্তকে অনেক স্থানে "বাসুদেবক" বলে উল্লেখ করা হয়েছে।

হরিবংশে কৃষ্ণ, বসুদেব, সঙ্কর্ষণ, প্রদ্যুম্ন ও অনিরুদ্ধের মধ্যে জটিল সম্পর্কগুলির ব্যাখ্যা আছে। এগুলিই পরে বৈষ্ণব অবতার ধারণার জন্ম দেয়।

## আরও দেখুন
* রাধাকৃষ্ণ
* কৃষ্ণ (মহাভারতের চরিত্র)
* ভগবদ্গীতা
* ভাগবতপুরাণ

## পাদটীকা

## তথ্যসূত্র
* 
* 
* 
* 
* 
* BHATTACHARYA, Gouriswar: *Vanamala of Vasudeva-Krsna-Visnu and Sankarsana-Balarama*. In: Vanamala. Festschrift A.J. Gail. Serta Adalberto Joanni Gail LXV. diem natalem celebranti ab amicis collegis discipulis dedicata. Gerd J.R. Mevissen et Klaus Bruhn redigerunt. Berlin 2006; pp.&nbsp;9–20.
* COUTURE, André: *The emergence of a group of four characters (Vasudeva, Samkarsana, Pradyumna, and Aniruddha) in the Harivamsa: points for consideration*. Journal of Indian Philosophy 34,6 (2006) 571-585.

বিষয়শ্রেণী:কৃষ্ণের রূপভেদ
বিষয়শ্রেণী:সংস্কৃত শব্দ ও শব্দবন্ধ
বিদ্রোহী (চিত্রকর্ম)

**বিদ্রোহী** বাংলাদেশের বিশিষ্ট চিত্রকর শিল্পাচার্য জয়নুল আবেদিন কর্তৃক অঙ্কিত একটি সুপরিচিত ও বিখ্যাত চিত্রকর্ম। ছবিটিতে জয়নুল আবেদিনের নিজস্ব ঢঙে তুলির মোটা ও সাবলীল দাগের মাধ্যমে একটি বেঁধে রাখা গাভীর দড়ি ছিঁড়ে মুক্ত হওয়ার প্রচণ্ড উন্মত্ততা প্রকাশ পেয়েছে। চিত্রকর্মটি ঢাকার শাহবাগে অবস্থিত জাতীয় জাদুঘরে সংরক্ষিত আছে।

## প্রেক্ষাপট
পশ্চিম পাকিস্তানি শাসকদের নতুন উপনিবেশবাদ এবং পূর্ব পাকিস্তানিদের অর্থনৈতিক শোষণের বিরুদ্ধে প্রতিবাদ সরূপ ১৯৫১ সালে এই চিত্রকর্ম তৈরী করেন।

## বর্ণনা
ছবিটিতে একটি গাভী প্রচণ্ড শক্তিতে একটি দড়ি ছিঁড়ে ফেলতে চাইছে। তাকে বেঁধে রাখা দড়িটি টান টান হয়ে রয়েছে, যেকোন সময় ছিঁড়ে যেতে পারে। দড়ির টানে গাভীর ঘাড় বেঁকে গেছে। তবু সে চেষ্টা চালিয়ে যাচ্ছে। ছবিটি মোটা দাগে দ্রুত ভঙ্গিমায় আঁকা কয়েক টানে আঁকা হলেও এর সূক্ষ্ম পরিপূর্ণতা লক্ষ্যনীয়।

## তথ্যসূত্র

## বহিঃসংযোগ
* জয়নুল আবেদিন, GUNIJAN-The Eminent.

বিষয়শ্রেণী:জয়নুল আবেদিনের চিত্রকর্ম
বিষয়শ্রেণী:বাংলাদেশ জাতীয় জাদুঘর
বিষয়শ্রেণী:জলরঙ
বিষয়শ্রেণী:১৯৫১-এর চিত্রকর্ম
গোবিন্দ

right|thumb|জয়পুরের বিখ্যাত গোবিন্দজী মন্দিরের বিগ্রহ

**গোবিন্দ** ও **গোপাল** কৃষ্ণের দুটি বিশেষ নাম ও রূপ। এই রূপে তিনি একটি অল্পবয়স্ক রাখাল বালক। বৈষ্ণবধর্মে তিনি সর্বোচ্চ ঈশ্বর। হিন্দুধর্মের অন্যান্য শাখাও তাঁকে পূজা করে থাকে। প্রাচীন ধর্মগ্রন্থ ব্রহ্মসংহিতা-য় তাঁকে সকল জগতের সৃষ্টির কারণ বলা হয়েছ।

গোপালরূপী কৃষ্ণ বৈদিক দেবতা ইন্দ্রের পূজা করতে অস্বীকার করেছিলেন। এই কারণে গোপালরূপী কৃষ্ণকে অ-বৈদিক দেবতা হিসেবে গণ্য করা হয়। যদিও কোনো কোনো মতে, ঋগ্বেদ সম্পর্কে ভ্রান্ত ধারণাই এই জাতীয় মতবাদের সৃষ্টির কারণ।

ক্লস ক্লোস্টারমিরের মতে, কৃষ্ণ-বাসুদেব পূজা খ্রিস্টের জন্মের কয়েকশো বছর আগে শুরু হয়েছিল। তার সঙ্গে পরবর্তীকালে গোপীজনবল্লভ কৃষ্ণ ও বালগোপাল পূজার প্রথা যুক্ত হয়।

## নামকরণ
*গোবিন্দ* ও *গোপাল* দুটি নামেরই অর্থ *রাখাল*। সংস্কৃতে *গো* শব্দের অর্থ *গোরু* আর *পাল* বা *বিন্দ* শব্দের অর্থ যথাক্রমে *অন্বেষনকারী* বা *রক্ষক*।

## ব্যাখ্যা
*গোবিন্দ* নামটি "বিষ্ণুসহস্রনামে" (বিষ্ণুর এক হাজার নাম-সংবলিত স্তোত্র) ১৮৭ ও ৫৩৯তম নাম।

স্বামী তপস্যানন্দ কর্তৃক অনূদিত আদি শঙ্করের "বিষ্ণুসহস্রনাম" ভাষ্য অনুসারে গোবিন্দ শব্দের চারটি ব্যাখ্যা পাওয়া যায়:

# ঋষিরা কৃষ্ণকে *গোবিন্দ* বলেন, কারণ তিনি সকল জগতকে পরিব্যাপ্ত করে থাকেন ও তাদের শক্তিমান করেন।
# *[[মহাভারত]]*-এর "শান্তিপর্ব"-এ আছে, বিষ্ণু পাতালে তলিয়ে যাওয়া পৃথিবীকে উদ্ধার করার পর দেবতারা তাঁকে গোবিন্দ নামে স্তব করেন।
# অন্যমতে, *গোবিন্দ* শব্দের অর্থ "সেই দেবতা, একমাত্র যাঁর বেদজ্ঞান রয়েছে।"
# *[[হরিবংশ]]*-এ আছে, ইন্দ্র গোপালকরূপী কৃষ্ণকে স্তব করে বলেছিলেন, "মানবসমাজেও আপনি গোবিন্দ নামে পূজিত হবেন।"

মহর্ষি মহেষ যোগী, তাঁর গীতাভাষ্যে বলেছেন, *গোবিন্দ* শব্দের অর্থ *ইন্দ্রিয়ের অধিপতি*।
## স্তব
আদি শঙ্কর রচিত "ভজ গোবিন্দম'' নামে বিখ্যাত স্তবটিতে আছে, "যে গোবিন্দকে ভজনা করে, সে সহজেই জন্ম ও মৃত্যুর সাগর অতিক্রম করে যায়।" অর্থাৎ, কৃষ্ণকে পূজা করলে জন্ম-মৃত্যুর চক্র বা "সংসার" থেকে মুক্তি লাভ করে, জীবাত্মা বৈকুণ্ঠে গমন করে।

## পাদটীকা

## তথ্যসূত্র
* 

## বহিঃসংযোগ
* Who is Govinda (Krishna)? 
* Sacred Hindi verses describing Govinda

বিষয়শ্রেণী:সংস্কৃত শব্দ ও শব্দবন্ধ
বিষয়শ্রেণী:কৃষ্ণের রূপভেদ
বিষয়শ্রেণী:কৃষ্ণের নাম ও উপাধি
বিষয়শ্রেণী:বৈষ্ণব সম্প্রদায়
টেকনো ইন্ডিয়া ইউনিভার্সিটি

**টেকনো ইন্ডিয়া ইউনিভার্সিটি** হল পশ্চিমবঙ্গের একটি বেসরকারি বিশ্ববিদ্যালয়। এটি কলকাতায় অবস্থিত। এটিই পশ্চিমবঙ্গের রাজ্য আইনে স্থাপিত প্রথম বেসরকারি বিশ্ববিদ্যালয়। বিধাননগরে এর ক্যাম্পাস আছে। জোকায় দ্বিতীয় ক্যাম্পাস নির্মাণাধীন। ৭ আগস্ট, ২০১২ পশ্চিমবঙ্গের মুখ্যমন্ত্রী মমতা বন্দ্যোপাধ্যায় এই বিশ্ববিদ্যালয় উদ্বোধন করেন।

এই বিশ্ববিদ্যালয়টি কলকাতার টেকনো ইন্ডিয়া গোষ্ঠীর মালিকানাধীন। এই গোষ্ঠী পূর্ব ভারতের একটি উল্লেখযোগ্য শিক্ষাপ্রতিষ্ঠান পরিচালনাকারী গোষ্ঠী। শিলং শহরে টেকনো গ্লোবাল ইউনিভার্সিটি নামে এই গোষ্ঠীর আরও একটি বিশ্ববিদ্যালয় আছে।

## তথ্যসূত্র

বিষয়শ্রেণী:পশ্চিমবঙ্গের বিশ্ববিদ্যালয়
বিষয়শ্রেণী:ভারতের বেসরকারি বিশ্ববিদ্যালয়
বিষয়শ্রেণী:২০১২-এ পশ্চিমবঙ্গে প্রতিষ্ঠিত
বিষয়শ্রেণী:কলকাতার বিশ্ববিদ্যালয়
বিষয়শ্রেণী:উত্তর চব্বিশ পরগনা জেলার বিশ্ববিদ্যালয় ও কলেজ
বিষয়শ্রেণী:২০১২-এ প্রতিষ্ঠিত শিক্ষাপ্রতিষ্ঠান
ভারতীয় বিজ্ঞান শিক্ষা ও গবেষণা সংস্থান, কলকাতা

**ভারতীয় বিজ্ঞান শিক্ষা ও গবেষণা সংস্থা, কলকাতা** (; **IISER-K**) হল ভারতের একটি স্বশাসিত বিজ্ঞান শিক্ষা ও গবেষণা প্রতিষ্ঠান। ২০০৬ সালে ভারত সরকারের মানবসম্পদ উন্নয়ন মন্ত্রক এই বিশ্ববিদ্যালয়টি স্থাপন করে। এই প্রতিষ্ঠানটি নদিয়া জেলার মোহনপুরে অবস্থিত। বর্তমানে হরিণঘাটার স্থায়ী ক্যাম্পাসেই এই প্রতিষ্ঠানের কাজকর্ম চলছে।

## আরও দেখুন
*ভারতীয় বিজ্ঞান শিক্ষা ও গবেষণা সংস্থান (পুণে)
*ভারতীয় বিজ্ঞান শিক্ষা ও গবেষণা সংস্থান (ভোপাল)
*ভারতীয় বিজ্ঞান শিক্ষা ও গবেষণা সংস্থান (মোহালি)
*ভারতীয় বিজ্ঞান শিক্ষা ও গবেষণা সংস্থান (তিরুপতি)
*ভারতীয় বিজ্ঞান শিক্ষা ও গবেষণা সংস্থান (তিরুভন্তপুরম)
*ভারতীয় বিজ্ঞান শিক্ষা ও গবেষণা সংস্থান (ব্রহ্মপুর)
*ভারতীয় বিজ্ঞান শিক্ষা ও গবেষণা সংস্থান

## পাদটীকা

বিষয়শ্রেণী:ভারতের গবেষণা প্রতিষ্ঠান
বিষয়শ্রেণী:পশ্চিমবঙ্গের বিশ্ববিদ্যালয়
বিষয়শ্রেণী:২০০৬-এ পশ্চিমবঙ্গে প্রতিষ্ঠিত
বিষয়শ্রেণী:কলকাতার বিশ্ববিদ্যালয় ও কলেজ
বিষয়শ্রেণী:কলকাতার গবেষণা প্রতিষ্ঠান
বিষয়শ্রেণী:পদার্থবিজ্ঞান গবেষণা প্রতিষ্ঠান
বিষয়শ্রেণী:ভারত ভিত্তিক বৈজ্ঞানিক সংগঠন
বিষয়শ্রেণী:২০০৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ভারতীয় বিজ্ঞান শিক্ষা ও গবেষণা সংস্থান